තලේබාන් සංවිධානයට ත්‍රස්ත කණ්ඩායම් සමඟ සමීප සම්බන්ධතා තිබෙන බවත් ඇෆ්ගනිස්තානය ත්‍රස්තවාදීන්ගේ ආරක්ෂිත නිවහනක් කිරීමට තලේබාන් සංවිධානයට වුවමනා වී ඇති බවත් ඇෆ්ගනිස්තාන ජනාධිපති අෂ්රෆ් ගානී ඉකුත් දා පැවැසීය.තලේබාන් සංවිධානයට අල්කයිඩා, ලක්ෂාර් ඊ තයිබා සහ ජයිෂ් ඊ මොහොමද් යන සංවිධාන සමඟ සමීප සම්බන්ධතා තිබෙන බව ද ඇෆ්ගනිස්තාන ජනාධිපතිවරයා කීය.තලේබාන් සංවිධානයට, ඇෆ්ගනිස්තානය ත්‍රස්ත සංවිධාන, කැරැලිකරුවන්ගේ සහ සන්නද්ධ කණ්ඩායම්වල ආරක්ෂිත ස්ථානයක් බවට පත් කිරීමට අවශ්‍ය තිබෙන බව ද හෙතෙම කීය.ඇෆ්ගනිස්තානයේ කාබුල් නුවර විශේෂ මෙහෙයුම් අණදෙන මධ්‍යස්ථානයේ දී ඇෆ්ගනිස්තාන ජනාධිපතිවරයා මෙම කරුණු කීවේය.